ᱥᱩᱱᱤᱞ ᱠᱩᱢᱟᱨ ᱢᱟᱦᱛᱳ

ᱥᱩᱱᱤᱞ ᱠᱩᱢᱟᱨ (᱑᱑ ᱡᱟᱱᱩᱣᱟᱨᱤ ᱑᱙᱖᱖ – ᱔ ᱢᱟᱨᱪ ᱒᱐᱐᱗) ᱫᱚ ᱥᱤᱧᱚᱛ ᱨᱮᱱᱟᱜ ᱑᱔ ᱟᱱᱟᱜ ᱞᱳᱠᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱛᱟᱦᱮᱸ ᱠᱟᱱᱟᱭ , ᱡᱟᱦᱟᱸᱭ ᱫᱚ ᱥᱟᱢᱟᱝ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱟᱢᱥᱮᱫᱽᱯᱩᱨ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱮ ᱨᱩᱠᱷᱤᱭᱟᱹᱣ ᱮᱱᱟ ᱾ ᱩᱱᱤ ᱫᱚ ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ (ᱡᱮ.ᱮᱢ.ᱮᱢ) ᱨᱟᱡᱽᱟᱹᱨᱤ ᱯᱟᱨᱴᱤ ᱨᱤᱱᱤᱡ ᱢᱟᱨᱟᱝ ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱠᱚᱢᱭᱩᱱᱤᱥᱴ ᱵᱤᱪᱟᱹᱨ ᱫᱷᱟᱨᱟ ᱱᱮᱠᱥᱞᱤ ᱵᱤᱫᱽᱨᱳᱦ ᱠᱚ ᱩᱱᱤ ᱠᱚ ᱜᱚᱡ ᱠᱮᱫᱮᱭᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱢᱟᱦᱛᱳ ᱫᱚ ᱠᱩᱰᱢᱤ ᱜᱷᱟᱨᱚᱸᱡᱽ ᱨᱤᱱᱤᱡ ᱛᱟᱦᱮᱸ ᱠᱟᱱᱟᱭ ᱾ ᱒᱐᱐᱓ ᱥᱮᱨᱢᱟ ᱨᱮ, ᱩᱱᱤ ᱫᱚ ᱢᱤᱫᱴᱟᱹᱝ ᱰᱮᱞᱤᱜᱮᱥᱚᱱ ᱨᱤᱱᱤᱡ ᱢᱤᱫᱴᱟᱹᱝ ᱦᱚᱲ ᱮ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱟᱹᱫᱤᱵᱟᱹᱥᱤ ᱞᱮᱠᱟᱛᱮ ᱢᱟᱹᱱ ᱮᱢᱚᱜ ᱞᱟᱹᱜᱤᱫ ᱮ ᱞᱟᱹᱭ ᱥᱚᱫᱚᱨᱟ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱥᱟᱶ ᱧᱟᱯᱟᱢ ᱞᱟᱹᱜᱤᱫ ᱮ ᱜᱟᱞᱚᱪ ᱞᱮᱫ ᱛᱟᱦᱮᱸᱫ ᱾

ᱨᱟᱡᱽᱟᱹᱨᱤ ᱡᱤᱭᱚᱱ ᱠᱟᱹᱢᱤ
ᱢᱟᱦᱛᱳ ᱫᱚ ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱯᱟᱨᱴᱤ ᱨᱤᱱᱤᱡ ᱡᱮᱱᱮᱨᱟᱞ ᱥᱮᱠᱨᱮᱴᱟᱨᱤ ᱛᱟᱦᱮᱸ ᱠᱟᱱᱟᱭ ᱾ ᱒᱐᱐᱔ ᱥᱟᱞ ᱨᱮᱱᱟᱜ ᱥᱚᱨᱠᱟᱨᱤ ᱵᱟᱪᱷᱱᱟᱣ ᱨᱮ ᱩᱱᱤ ᱫᱚ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱛᱮᱭ ᱵᱟᱪᱷᱚᱱ ᱞᱮᱱᱟ ᱾ ᱵᱤ.ᱡᱮ.ᱯᱤ. ᱨᱤᱱᱤᱡ ᱟᱵᱷᱟ ᱢᱟᱦᱛᱳ ᱫᱚ ᱫᱚᱥᱟᱨ ᱴᱷᱟᱶ ᱮ ᱟᱢᱮᱴ ᱞᱮᱫᱼᱟ ᱾

ᱜᱩᱨ
᱔ ᱢᱟᱨᱪ ᱒᱐᱐᱗ ᱥᱟᱞ ᱨᱮ, ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱜᱷᱟᱴᱥᱤᱞᱟᱹ ᱥᱩᱨ ᱨᱮ, ᱦᱤᱱᱫᱩ ᱯᱟᱨᱟᱵᱽ ᱦᱳᱞᱤ ᱢᱟᱦᱟᱸ ᱢᱟᱱᱟᱣ ᱞᱟᱹᱜᱤᱫ ᱢᱤᱫ ᱯᱷᱩᱴᱵᱚᱞ ᱠᱷᱮᱞ ᱨᱮ ᱥᱮᱞᱮᱫᱚᱜ ᱠᱟᱱ ᱚᱠᱛᱚ ᱨᱮ ᱠᱚᱢᱩᱱᱤᱥᱴ ᱵᱤᱫᱽᱨᱳᱦ ᱫᱚ ᱢᱟᱦᱛᱳ ᱠᱚ ᱜᱚᱡ ᱠᱮᱫᱮᱭᱟ ᱾ ᱦᱩᱞᱥᱟᱹᱭ ᱫᱚ ᱡᱮ.ᱮᱢ.ᱮᱢ. ᱜᱷᱟᱴᱥᱤᱞᱟᱹ ᱵᱚᱱᱚᱛ ᱥᱩᱛᱨᱮᱛ ᱯᱨᱚᱵᱷᱟᱠᱚᱨ ᱢᱟᱦᱛᱳ ᱟᱨ ᱥᱩᱱᱤᱞ ᱢᱟᱦᱛᱳ ᱨᱤᱱ ᱵᱟᱨᱭᱟ ᱟᱨᱵᱟᱝ ᱯᱩᱱ ᱦᱚᱲ ᱦᱚᱸ ᱠᱚ ᱜᱚᱡ ᱠᱮᱫ ᱠᱚᱣᱟ ᱾ ᱯᱮᱭᱟ ᱠᱩᱲᱤ ᱦᱚᱯᱚᱱ ᱥᱟᱶᱛᱮ ᱓᱐ ᱜᱚᱴᱟᱝ ᱦᱚᱲ ᱠᱚ ᱜᱚᱡ ᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Home Page on the Parliament of India's Website

ᱛᱷᱚᱠ:᱑᱙᱖᱖ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:᱒᱐᱐᱗ ᱨᱮ ᱜᱩᱨ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱠᱷᱚᱱ ᱞᱳᱠᱥᱚᱵᱷᱟ ᱥᱚᱦᱮᱫ ᱠᱚ
ᱛᱷᱚᱠ:ᱡᱟᱢᱥᱮᱫᱽᱯᱩᱨ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ